

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**Općinska načelnica**

**KLASA: 100-01/19-01/2**

**URBROJ: 2198/31-01-19-2**

**Gračac, 1. srpnja 2019. godine**

 Na temelju Odluke o financiranju Ministarstva rada i mirovinskog sustava KLASA: 910-04/17-07/10; URBROJ: 524-06-02-01/1-19-593 od 24. svibnja 2019. godine, Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. - kodni broj UP.02.1.1.05.0312 od 18. lipnja 2019. godine u sklopu projekta „Zaželi – Pružamo pomoć, primamo pomoć!“ te čl. 47. Statuta Općine Gračac („Službeni glasnik Zadarske županije“ 11/13, „Službeni glasnik Općine Gračac“ 1/18), općinska načelnica Općine Gračac donosi

**ODLUKU O IMENOVANJU**

**osoba zaduženih za upravljanje projektom i administraciju**

**Članak 1.**

1. Za Voditelja projekta imenuje se Sandra Kukić, viša stručna suradnica za administrativne poslove i uredsko poslovanje u Općini Gračac. Voditelj projekta priprema i ažurira plan provedbe projekta, izvještava i komunicira s posredničkim tijelom, nadzire provedbu javne nabave, napredak projekta i ostvarenje indikatora te je predviđen rad u trajanju od 1144,47377 sati.
2. Za Računovodstvenog djelatnika imenuje se Nataša Tunjić, viša stručna suradnica za računovodstvene poslove u Općini Gračac. Računovodstveni djelatnik knjiži izvode, račune, vrši plaćanja, prikuplja dokumentaciju, vodi kadrovsku i evidenciju radnog vremena, stvara i održava baze podataka vezane uz računsku evidenciju projekta te je predviđen rad u trajanju od 1260 sati.
3. Za Koordinatora projekta imenuje se Tomislav Jazvec, zaposlenik Hrvatskog Crvenog Križa, Općinskog društva Crvenog Križa Gračac. Koordinator projekta komunicira s partnerima, ciljnom skupinom i korisnicima, vodi sastanke s korisnicima i ženama, izrađuje tjedne rasporede, provjerava i ažurira stanje na terenu s planiranim stanjem. Planiran je rad od 50% punog radnog vremena na projektu.
4. Za Administrativnog djelatnika predviđeno je novo zapošljavanje u Hrvatskom Crvenom Križu - Općinskom društvu Crvenog Križa Gračac te po provedenom postupku za prijam u radni odnos na određeno vrijeme imenuje se Dajana Maračić, zaposlenica Hrvatskog Crvenog Križa, Općinskog društva Crvenog Križa Gračac. Administrativni djelatnik priprema nacrte izvješća o

provedbi, prikuplja dokumentaciju, interno izvještava, sudjeluje u postupcima nabave, arhivira dokumentaciju i obavlja druge poslove te je predviđen rad u trajanju od 3941,8763 sati.

**Članak 2.**

 Ova Odluka stupa na snagu danom donošenja, a objavit će se na web stranici Općine Gračac i u sljedećem broju „Službenog glasnika Općine Gračac.“

**OPĆINSKA NAČELNICA:**

**Nataša Turbić, prof.**